ᱵᱟᱜᱷᱟ ᱡᱚᱛᱤᱱ
ᱡᱚᱛᱤᱱᱨᱜᱚᱱᱟᱛᱷ ᱪᱚᱴᱴᱚᱯᱚᱫᱷᱟᱭ (᱗ ᱰᱤᱥᱮᱢᱵᱚᱨ ᱑᱘᱗᱙-᱑᱐ ᱥᱮᱯᱴᱮᱢᱵᱚᱨ ᱑᱙᱑᱕) ᱩᱱᱤ ᱫᱚᱭ ᱛᱟᱦᱮᱸ ᱠᱟᱱᱟ ᱵᱟᱝᱜᱟᱞᱤ ᱵᱨᱤᱴᱤᱥ-ᱵᱤᱨᱚᱫᱷᱤ ᱥᱚᱝᱜᱨᱟᱢᱤ ᱱᱮᱛᱟ᱾ ᱩᱱᱤ ᱫᱚ ᱵᱟᱜᱷᱟ ᱡᱚᱛᱤᱱ ᱧᱩᱛᱩᱢ ᱛᱮᱜᱮ ᱥᱟᱱᱟᱢ ᱠᱚᱴᱷᱮᱱ ᱦᱤᱱᱦᱟᱹ ᱢᱮᱱᱟᱭᱟ᱾ ᱵᱷᱟᱨᱚᱛ ᱨᱮᱱᱟᱜ ᱵᱨᱤᱴᱤᱥ ᱵᱤᱨᱚᱫᱷᱤ ᱥᱚᱛᱚᱱᱛᱨᱚ ᱦᱩᱞ ᱚᱠᱛᱚ-ᱨᱮ ᱟᱹᱰᱤ-ᱜᱮ ᱪᱷᱩᱴᱟᱹᱣ ᱟᱠᱟᱱᱟ᱾ ᱵᱟᱜᱷᱟ ᱡᱚᱛᱤᱱ ᱫᱚ ᱵᱟᱝᱞᱟ ᱨᱮᱱ ᱯᱨᱚᱫᱷᱟᱱ ᱵᱤᱯᱞᱚᱵᱽ ᱥᱟᱶᱛᱟᱨᱮᱱ ᱡᱩᱜᱟᱱᱛᱚᱨ ᱫᱚᱞ ᱨᱮᱱ ᱯᱨᱚᱫᱷᱟᱱ ᱱᱮᱛᱟ᱾ ᱯᱩᱭᱞᱩ ᱡᱮᱜᱮᱛ ᱞᱟᱹᱦᱟᱹᱭ ᱚᱠᱛᱚᱨᱮ ᱯᱩᱨᱩᱵᱽ ᱠᱚᱞᱠᱟᱛᱟ ᱡᱟᱨᱢᱟᱱ ᱥᱮᱞᱮᱫ ᱯᱚᱱᱚᱛ ᱨᱮᱱ ᱥᱟᱶ ᱯᱟᱨᱥᱚᱱᱟᱴ ᱧᱟᱯᱟᱢ ᱠᱟᱛᱮᱜ ᱡᱟᱨᱢᱟᱱ ᱠᱷᱚᱱ ᱮᱢᱟᱱ ᱛᱮᱭᱟᱜ ᱞᱟᱹᱲᱦᱟᱹᱭ ᱡᱟᱹᱛᱤᱭᱟᱹᱨ (ᱚᱥᱛᱨᱚ) ᱠᱚᱭ ᱟᱹᱜᱩ ᱞᱮᱫᱟ᱾ ᱯᱩᱭᱞᱩ ᱡᱮᱜᱮᱛ ᱞᱟᱹᱦᱟᱹᱭ ᱚᱠᱛᱚ ᱫᱚ ᱡᱟᱨᱢᱟᱱ ᱯᱞᱚᱴ ᱟᱭᱟᱜ ᱡᱩᱫᱤᱥ ᱨᱮᱱᱟᱜ ᱡᱤᱛᱠᱟᱹᱨ ᱠᱟᱱᱟ᱾ ᱥᱚᱛᱱᱨᱚ ᱞᱟᱹᱲᱦᱟᱹᱭ ᱥᱮᱱᱚᱜ ᱚᱠᱛᱚ ᱢᱤᱫ ᱥᱚᱢᱚᱭ ᱳᱰᱤᱥᱟ ᱨᱮᱱᱟᱜ ᱵᱟᱞᱮᱥᱚᱨ ᱩᱱᱤ ᱟᱹᱰᱤ ᱜᱮᱭ ᱡᱚᱠᱷᱟᱢᱮᱱᱟ᱾ ᱚᱱᱟ ᱛᱟᱭᱚᱢ ᱵᱟᱞᱮᱥᱚᱨ ᱨᱮᱱᱟᱜ ᱢᱤᱫ ᱦᱟᱥᱯᱟᱛ ᱨᱮ ᱟᱜᱩ ᱛᱟᱡᱚᱭᱢᱮ ᱜᱚᱡᱽ ᱵᱟᱜᱤᱭᱮᱱᱟ᱾ ᱮᱱᱴᱨᱟᱥ ᱵᱤᱰᱟᱹᱣ ᱯᱟᱫ ᱠᱟᱛᱮᱜ ᱩᱱᱤ ᱫᱚ ᱥᱟᱸᱴ ᱪᱤᱠᱤ ᱴᱟᱭᱤᱯ ᱥᱤᱠᱱᱟᱸᱛ-ᱮ ᱪᱤᱫ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱵᱮᱝᱜᱚᱞᱤ ᱜᱚᱵᱷᱚᱨᱢᱮᱱ ᱮᱥᱴᱚᱱᱚ-ᱜᱨᱟᱯᱷᱟᱨ ᱥᱟᱶ-ᱮ ᱥᱮᱞᱮᱫ ᱟᱠᱟᱱᱟ᱾ ᱡᱚᱛᱤᱱ ᱵᱟᱜᱷᱟ ᱫᱚ ᱟᱹᱰᱤ ᱥᱚᱨᱮᱥ, ᱱᱟᱯᱟᱭ, ᱠᱮᱴᱮᱡᱽ ᱟᱨ ᱵᱩᱫᱷᱤᱢᱟᱱ ᱢᱤᱫ ᱠᱚᱲᱟᱭ ᱛᱟᱦᱮᱸ ᱠᱟᱱᱟ᱾
ᱡᱤᱭᱚᱱ ᱨᱮᱱᱟᱜ ᱠᱟᱛᱷᱟᱥᱟᱯᱲᱟᱣ
ᱵᱟᱜᱷᱟ ᱡᱚᱛᱤᱱ ᱫᱚ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱠᱩᱣᱟ ᱟᱛᱚ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡᱽ ᱟᱯᱟᱛ ᱧᱩᱛᱩᱢ ᱫᱚ ᱩᱢᱮᱥᱪᱚᱱᱫᱨᱚ ᱢᱩᱠᱷᱚᱯᱫᱥᱷᱟᱭ ᱟᱨ ᱮᱸᱜᱟᱛ ᱧᱩᱛᱩᱢ ᱫᱚ ᱥᱚᱨᱚᱛᱥᱚᱥᱤ᱾ ᱡᱷᱤᱱᱟᱭᱫᱚᱦᱚ ᱦᱚᱱᱚᱛ ᱟᱯᱟ-ᱵᱟᱨᱮᱛ ᱚᱲᱟᱜ ᱨᱮᱜᱮ ᱠᱟᱹᱴᱤᱡᱽ ᱵᱮᱲᱟ ᱫᱚᱭ ᱥᱮᱬᱟ ᱟᱠᱟᱛ ᱛᱟᱭᱟ᱾ ᱟᱡᱽ ᱡᱟᱱᱟᱢ ᱕ ᱥᱮᱨᱢᱟ ᱛᱟᱭᱚᱢ ᱜᱮ ᱟᱡᱽ ᱟᱯᱟᱛ ᱫᱚᱭ ᱵᱚᱸᱜᱟ ᱛᱟᱞᱟᱣ ᱟᱠᱟᱱᱟ᱾ ᱮᱸᱜᱟᱛ ᱟᱨ ᱟᱡᱽ ᱫᱟᱹᱭ ᱵᱤᱱᱚᱫᱵᱟᱞᱟ ᱥᱟᱶ ᱮᱸᱜᱟᱛ ᱚᱲᱟᱜ ᱠᱚᱣᱟ ᱟᱛᱚᱠᱚ ᱥᱮᱱ ᱡᱚᱝᱱᱟ᱾ ᱡᱚᱛᱤᱱᱫᱨᱚᱱᱟᱛᱷ ᱫᱚ ᱠᱟᱹᱴᱤᱡ ᱠᱷᱚᱱ ᱟᱹᱰᱤ ᱫᱟᱲᱮᱭᱟᱱ ᱠᱟᱱᱟᱭ᱾ ᱢᱤᱫ ᱛᱹᱨᱩᱵᱽ ᱮᱥᱠᱟᱨ ᱜᱮ ᱢᱤᱴᱴᱟᱝ ᱪᱷᱩᱨᱤᱭ ᱡᱟᱵᱮ ᱜᱚᱡᱽ ᱞᱮᱫᱤᱭᱟ᱾ ᱟᱨ ᱚᱱᱟ ᱛᱟᱭᱚᱢ ᱠᱷᱚᱱ ᱜᱮ ᱵᱟᱜᱦᱴᱷ ᱡᱚᱛᱤᱱ ᱧᱩᱛᱩᱢ ᱫᱚ ᱯᱟᱥᱱᱟᱣ-ᱭᱮᱱ ᱨᱟᱭᱟ᱾
ᱥᱚᱥᱚᱱᱛᱨᱚ ᱟᱱᱫᱚᱞᱚᱱᱥᱟᱯᱲᱟᱣ
᱑᱙᱐᱓ ᱥᱮᱨᱢᱟ ᱡᱚᱜᱮᱱᱫᱨᱚᱱᱟᱛᱷ ᱵᱤᱫᱫᱟᱵᱷᱩᱥᱚᱱ ᱱᱟᱜ ᱚᱲᱟᱜ ᱨᱮ ᱥᱨᱤ ᱚᱨᱵᱤᱱᱫᱚ ᱥᱟᱶ ᱵᱟᱰᱟᱭ ᱦᱩᱭᱮᱱ ᱛᱟᱠᱤᱱᱟ᱾ ᱟᱨ ᱢᱤᱫ ᱥᱟᱶ ᱠᱟᱹᱢᱤ ᱨᱮᱠᱤᱱ ᱪᱷᱩᱴᱟᱣ ᱱᱟ᱾ ᱥᱚᱨᱠᱟᱨ ᱨᱟᱜ ᱠᱟᱜᱚᱡᱨᱮ ᱡᱚᱛᱤᱱ ᱫᱚᱭ ᱪᱤᱦᱟᱹᱭᱱᱟ ᱥᱨᱤ ᱚᱨᱵᱤᱱᱫᱚ ᱨᱮᱱ ᱜᱚᱲᱚ ᱞᱮᱠᱟᱛᱮ᱾ ᱚᱨᱵᱤᱱᱫᱚ ᱥᱟᱶ ᱡᱚᱲᱦᱟ ᱠᱟᱛᱮᱜ ᱡᱚᱛᱤᱱ ᱫᱚ ᱦᱚᱲᱢᱚ ᱪᱤᱨᱜᱟᱹᱞ ᱯᱟᱭᱨᱟ, ᱫᱟᱹᱲ, ᱵᱟᱹᱱᱫᱩᱠ ᱴᱷᱩ, ᱫᱟᱨᱮ ᱫᱮᱜ ᱞᱮᱠᱟᱱᱟᱜ ᱟᱭᱢᱟ ᱥᱮᱪᱮᱫ ᱟᱠᱷᱲᱟ ᱨᱮᱭ ᱥᱮᱞᱮᱫ ᱠᱟᱛᱮᱜ ᱦᱟᱢᱮᱴ ᱦᱟᱛᱟᱣᱟ ᱜᱮᱫᱟ᱾ ᱡᱩᱜᱟᱱᱛᱚᱨ ᱫᱚᱞ ᱨᱮ ᱠᱟᱹᱢᱤ ᱚᱛᱠᱚᱨᱮ ᱱᱚᱨᱮᱱ (ᱮᱢ-ᱮ-ᱨᱟᱭ) ᱥᱟᱶ ᱟᱨᱦᱚᱸᱭ ᱵᱟᱰ ᱭ ᱠᱮᱫᱤᱭᱟ᱾ ᱟᱫᱚ ᱟᱹᱰᱤ ᱜᱮ ᱜᱟᱛᱮᱠᱤᱱ ᱦᱩᱭᱮᱱᱟ᱾
ᱫᱤᱥᱟᱹᱢ ᱫᱩᱞᱟᱹᱲᱥᱟᱯᱲᱟᱣ
᱑᱙᱐᱐ ᱥᱮᱨᱢᱟ ᱠᱷᱚᱱ ᱚᱱᱩᱥᱤᱞᱚᱱ ᱥᱚᱢᱤᱛᱤ ᱥᱟᱶ ᱥᱮᱞᱮᱫ-ᱮ ᱛᱟᱦᱮᱸ ᱠᱟᱱᱟ᱾ ᱚᱨ ᱚᱱᱟ ᱚᱠᱛᱚ ᱠᱷᱚᱱ ᱦᱚᱱᱚᱛ ᱦᱚᱱᱚᱛ ᱠᱚᱨᱮ ᱟᱭᱢᱟ ᱠᱟᱛᱷᱟᱭᱠᱚᱭ ᱯᱟᱥᱱᱟᱣ ᱵᱟᱲᱟᱭᱮᱜ ᱠᱟᱱ ᱛᱟᱦᱮᱱᱟ᱾ ᱡᱟᱦᱟᱸ ᱠᱚᱨᱮ ᱥᱤᱧᱚᱛ ᱱᱟᱜᱚᱨᱤᱠᱠᱚ ᱱᱤᱨᱡᱟᱛᱚᱱ ᱚᱪᱩᱜ ᱠᱟᱱ ᱛᱟᱦᱮᱱᱟ ᱚᱸᱰᱮ ᱜᱮ ᱟᱡᱽ ᱞᱟᱷᱟ ᱠᱟᱛᱮᱜ ᱟᱧᱪᱟᱣ ᱟᱨ ᱵᱟᱨ ᱠᱟᱛᱷᱟ ᱨᱚᱲ ᱫᱟᱨᱟᱭᱛᱮ ᱡᱚᱢᱤᱫᱠᱚᱭ ᱪᱮᱥᱴᱟᱛᱮᱜ ᱠᱟᱱ ᱛᱟᱦᱮᱱᱟ᱾
sat_Olck sat_Olck sat_Olck sat_Olck sat_Olck sat_Olck sat_Olck sat_Olck